དེ་ནས་བུ་མོ་ཁེ་ལི་ར་དགའ་ཐག་ཆོད་དེ་ང་རང་ཁྱེད་དང་མཉམ་དུ་འདི་ནས་འདུག་ན་འདོད་ཅེས་ཆུང་ལ་འཁྱུག་པའི་མིག་ཟུང་སྔོན་པོ་གཉིས་ནས་འོད་འཇམ་པོར་འཕྲོས་ཤིང་།ང་རང་ཁྱེད་དང་།ཁྱེད་ཀྱི་སྤོ་བོ་ལགས་དང་།གྲོགས་པོ་ཕེ་ཐིལ།ད་དུང་ར་མ་རྣམས་དང་མཉམ་དུ་བདུན་ཕྲག་ཧྲིལ་པོ་བཞི་ལ་རི་སྒང་འདི་ནས་འདུག་ན་འདོད།དེ་ནས་ངའི་ཨ་ཕ་ང་བསུ་རུ་འོང་ཆོག་ཅེས་བུ་མོ་ཁེ་ལི་རས་དགའ་བྲོད་ཆེན་པོས་ཡང་ནས་ཡང་དུ་བཤད།སྐབས་དེར་བུ་མོ་ཧེ་སྒྲིན་གྱིས་མོ་ལ་རོགས་ཆེན་པོ་ཞིག་བྱེད་མི་ནུས་ནའང་།རི་སྒང་འདི་ནས་ཁེ་ལི་ར་དགའ་ཞིང་སྐྱིད་པའི་རེ་བ་ཁོ་ན་བཅངས་ནས་ཁོ་མོས་རི་སྒང་གི་མེ་ཏོག་དང་སྔོ་རྩྭའི་ཁྲོད་ནས་ཁེ་ལི་ར་ལ་ཞབས་བྲོ་འཁྲབ་ཅིང་རྩེད་མོ་བརྩེས་ནས་ཡར་རྒྱུགས་མར་རྒྱུགས་བྱས།དྭངས་ཤིང་བསིལ་བའི་མཁའ་དབུགས་མཉམ་དུ་བརྔུབས།